paragraph_text: Ledolomac je naziv za posebno sagrađeni brod kojemu je svrha razbijanje leda radi otvaranja plovnih puteva. Da bi to postigao, ledolomac mora imati poseban oblik trupa i snažan motor. Ledolomci su se pojavili relativno kasno, tek s pojavom parnog stroja. Uglavnom se koriste u polarnim i subpolarnim područjima, iako nisu rijetkost ni na važnijim rijekama koje se mogu zalediti preko zime.